
118 DR.30.10.2013 

 

PDRM, Jabatan Perhutanan, Kementerian Pertahanan akan bersama-sama dengan saya 
untuk membanteras penyalahgunaan jalan raya tersebut dari salah guna oleh lori-lori hantu, 
lori balak yang tidak mempunyai cukai jalan, Tuan Yang di-Pertua.   

Bekalan elektrik atau bekalan air Tuan Yang di-Pertua.  Bekalan air Sungai Asap 
dan Kapit.  Pada penggal yang pertama saya telah memohon JKR untuk menaiktarafkan loji 
penapisan dan rawatan air di Sungai Asap.  Saya telah menerima jawapan dari 
kementerian di mana ianya akan siap pada 30 Julai 2013 tetapi setakat ini isu ini masih isu 
yang hangat dibangkitkan oleh penduduk Sungai Asap.  Pada minggu yang lepas, atas 
desakan penduduk Sungai Asap, saya sendiri turun dan pergi melihat sendiri loji rawatan air 
tersebut dan mendapati kontraktor tidak membuat kerja seperti yang dikatakan oleh 
kementerian. Sedangkan projek ini sepatutnya siap tiga bulan yang lalu. Sampai sekarang 
belum. Jadi, saya minta kementerian berkenaan supaya turun padang, mengambil tindakan 
terhadap kontraktor-kontraktor yang gagal melaksanakan tugas dengan sempurna.   

Saya juga ingin menyentuh sedikit dan memohon perhatian kepada Kementerian 
KKLW untuk menyediakan bekalan elektrik dari Long Menjawah hingga ke Punan Bah di 
Daerah Belaga.  Untuk pengetahuan KKLW, Pekan Belaga yang berdekatan dengan 
Empangan Bakun Hidro masih menggunakan set generator dari SESCO. Manakala di 
Daerah Baleh saya mohon agar bekalan elektrik dari SK Rantau Panjai, Sungai Bena ke 
Rumah Undi turut disambung dengan State Grid, dengan izin.   

Isu keselamatan. Saya ingat Timbalan Menteri Dalam Negeri ada di sini.  Sedar 
kah kerajaan bahawa rakyat Indonesia dari Kalimantan Barat bebas menginap masuk ke 
Malaysia khasnya di Sarawak menggunakan jalan tikus seperti di Long Singut, Long 
Busang dan sebagainya di negeri Sarawak. Mereka bukan sahaja mencuri kayu gaharu, 
malah membawa senjata api hingga mengakibatkan rakyat berasa risau dengan kehadiran 
mereka. Maka, amatlah wajar bagi KDN untuk menempatkan pos kawalan di tempat-tempat 
tersebut. Saya percaya peristiwa di Lahad Datu tidak berulang lagi pula di negeri Sarawak. 
Lebih-lebih lagi kawasan berdekatan dengan Empangan Hidro Elektrik Bakun yang 
merupakan aset penting negara, Tuan Yang di-Pertua.   

Isu kesihatan. Pagi semalam saya telah menerima jawatan dari Kementerian 
Kesihatan mengenai soal kemudahan kesihatan dan khidmat doktor pakar di kawasan Hulu 
Rajang. Di kawasan saya di Hospital Kapit, buat masa sekarang tiada khidmat doktor pakar. 
Akibatnya pesakit-pesakit kronik terpaksa dirujuk pada Hospital Sibu dan Kuching.  Niat 
kementerian amat murni untuk membantu pesakit tetapi masalah timbul apabila pesakit ini 
meninggal dunia di dalam perjalanan ke Hospital Sibu dan Kuching.  Hal ini menjadi 
masalah yang besar kepada keluarga si mati.  Oleh itu, saya berharap agar sebahagian 
daripada peruntukan dikhususkan untuk sektor kesihatan agar dapat disalurkan bagi 
membantu keluarga pesakit yang meninggal, yang terpaksa menanggung kos yang agak 
tinggi bagi membawa balik pulang mayat ke tempat asal atau rumah panjang.   

Tuan Yang di-Pertua, sekarang saya ingin menyentuh isu pertanian. Isu pertanian 
bagi kawasan saya adalah isu yang paling berat. Penanaman padi bukit merupakan salah 
satu aktiviti tradisional yang mendatangkan pendapatan ekonomi kepada masyarakat Iban, 
tempatan, terutamanya di kawasan Hulu Rajang.  Setelah menjadi wakil rakyat, saya telah 
difahamkan bahawa semenjak dua tahun yang lalu tiada pemberian baja padi bukit diberi 
kepada petani di Hulu Rajang dan di kawasan Parlimen Kapit juga.  Saya menyeru agar 
perhatian yang sama dapat diberikan kepada penanam padi bukit sebagaimana dengan 
pemberian pada baja padi sawah.  Mohon kementerian melalui Jabatan Pertanian dapat 
menyalurkan baja padi bukit untuk rakyat di Hulu Rajang dan Parlimen Kapit agar dapat biar 
serba sedikit membantu meringankan bebanan mereka.   

Kebajikan, Tuan Yang di-Pertua. Saya ingin menyentuh sedikit mengenai bantuan 
bulanan kepada warga emas dan OKU. Saya telah mendapat aduan bahawa pemberian 
bantuan ini tidak mengikut jadual yang ditetapkan.   

■2120 

Kasihanlah kepada mereka yang terpaksa berulang-alik ke bandar untuk 
mendapatkan bantuan tersebut. Maka saya berharap Kementerian Pembangunan Wanita, 



PDRM, Jabatan Perhutanan, Kementerian Pertahanan akan bersama-sama dengan saya untuk membanteras penyalahgunaan jalan raya tersebut dari salah guna oleh lori-lori hantu, lori balak yang tidak mempunyai cukai jalan, Tuan Yang di-Pertua. Bekalan elektrik atau bekalan air Tuan Yang di-Pertua. Bekalan air Sungai Asap dan Kapit. Pada penggal yang pertama saya telah memohon JKR untuk menaiktarafkan loji penapisan dan rawatan air di Sungai Asap. Saya telah menerima jawapan dari kementerian di mana ianya akan siap pada 30 Julai 2013 tetapi setakat ini isu ini masih isu yang hangat dibangkitkan oleh penduduk Sungai Asap. Pada minggu yang lepas, atas desakan penduduk Sungai Asap, saya sendiri turun dan pergi melihat sendiri loji rawatan air tersebut dan mendapati kontraktor tidak membuat kerja seperti yang dikatakan oleh kementerian. Sedangkan projek ini sepatutnya siap tiga bulan yang lalu. Sampai sekarang belum. Jadi, saya minta kementerian berkenaan supaya turun padang, mengambil tindakan terhadap kontraktor-kontraktor yang gagal melaksanakan tugas dengan sempurna. Saya juga ingin menyentuh sedikit dan memohon perhatian kepada Kementerian KKLW untuk menyediakan bekalan elektrik dari Long Menjawah hingga ke Punan Bah di Daerah Belaga. Untuk pengetahuan KKLW, Pekan Belaga yang berdekatan dengan Empangan Bakun Hidro masih menggunakan set generator dari SESCO. Manakala di Daerah Baleh saya mohon agar bekalan elektrik dari SK Rantau Panjai, Sungai Bena ke Rumah Undi turut disambung dengan State Grid, dengan izin. Isu keselamatan. Saya ingat Timbalan Menteri Dalam Negeri ada di sini. Sedar kah kerajaan bahawa rakyat Indonesia dari Kalimantan Barat bebas menginap masuk ke Malaysia khasnya di Sarawak menggunakan jalan tikus seperti di Long Singut, Long Busang dan sebagainya di negeri Sarawak. Mereka bukan sahaja mencuri kayu gaharu, malah membawa senjata api hingga mengakibatkan rakyat berasa risau dengan kehadiran mereka. Maka, amatlah wajar bagi KDN untuk menempatkan pos kawalan di tempat-tempat tersebut. Saya percaya peristiwa di Lahad Datu tidak berulang lagi pula di negeri Sarawak. Lebih-lebih lagi kawasan berdekatan dengan Empangan Hidro Elektrik Bakun yang merupakan aset penting negara, Tuan Yang di-Pertua. Isu kesihatan. Pagi semalam saya telah menerima jawatan dari Kementerian Kesihatan mengenai soal kemudahan kesihatan dan khidmat doktor pakar di kawasan Hulu Rajang. Di kawasan saya di Hospital Kapit, buat masa sekarang tiada khidmat doktor pakar. Akibatnya pesakit-pesakit kronik terpaksa dirujuk pada Hospital Sibu dan Kuching. Niat kementerian amat murni untuk membantu pesakit tetapi masalah timbul apabila pesakit ini meninggal dunia di dalam perjalanan ke Hospital Sibu dan Kuching. Hal ini menjadi masalah yang besar kepada keluarga si mati. Oleh itu, saya berharap agar sebahagian daripada peruntukan dikhususkan untuk sektor kesihatan agar dapat disalurkan bagi membantu keluarga pesakit yang meninggal, yang terpaksa menanggung kos yang agak tinggi bagi membawa balik pulang mayat ke tempat asal atau rumah panjang. Tuan Yang di-Pertua, sekarang saya ingin menyentuh isu pertanian. Isu pertanian bagi kawasan saya adalah isu yang paling berat. Penanaman padi bukit merupakan salah satu aktiviti tradisional yang mendatangkan pendapatan ekonomi kepada masyarakat Iban, tempatan, terutamanya di kawasan Hulu Rajang. Setelah menjadi wakil rakyat, saya telah difahamkan bahawa semenjak dua tahun yang lalu tiada pemberian baja padi bukit diberi kepada petani di Hulu Rajang dan di kawasan Parlimen Kapit juga. Saya menyeru agar perhatian yang sama dapat diberikan kepada penanam padi bukit sebagaimana dengan pemberian pada baja padi sawah. Mohon kementerian melalui Jabatan Pertanian dapat menyalurkan baja padi bukit untuk rakyat di Hulu Rajang dan Parlimen Kapit agar dapat biar serba sedikit membantu meringankan bebanan mereka. Kebajikan, Tuan Yang di-Pertua. Saya ingin menyentuh sedikit mengenai bantuan bulanan kepada warga emas dan OKU. Saya telah mendapat aduan bahawa pemberian bantuan ini tidak mengikut jadual yang ditetapkan. #2120. Kasihanlah kepada mereka yang terpaksa berulang-alik ke bandar untuk mendapatkan bantuan tersebut. Maka saya berharap Kementerian Pembangunan Wanita,